open-index/open-wikipedia-markdown huggingface dataset:
Γκραν Πρι Μπαχρέιν 2018 (Φόρμουλα 1)

Το **Γκραν Πρι Μπαχρέιν 2018** είναι ο δεύτερος αγώνας του 2018 στη Φόρμουλα 1. Διεξήχθη στην πίστα Bahrain International Circuit στην έρημο Σακχίρ στο Μπαχρέιν το τριήμερο 6-8 Απριλίου 2018.

## Πρόγραμμα τριημέρου

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 6 Απριλίου 2018, ο καιρός ήταν καθαρός. Όλοι οι οδηγοί χρησιμοποίησαν την πολύ μαλακή γόμα (Supersoft), την μαλακή γόμα (Soft) ή τη μεσαία γόμα (Medium) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 6 Απριλίου 2018, ο καιρός ήταν καθαρός. Όλοι οι οδηγοί χρησιμοποίησαν την πολύ μαλακή γόμα (Supersoft), την μαλακή γόμα (Soft) ή τη μεσαία γόμα (Medium) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 7 Απριλίου 2018, ο καιρός ήταν καθαρός. Όλοι οι οδηγοί χρησιμοποίησαν την πολύ μαλακή γόμα (Supersoft), την μαλακή γόμα (Soft) ή τη μεσαία γόμα (Medium) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 7 Απριλίου 2018 λίγες ώρες μετά το FP3. Την Pole Position κέρδισε ο Σεμπάστιαν Φέτελ με τον Κίμι Ράικονεν να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε QSS&nbsp;- Supersoft ελαστικόS&nbsp;- Soft ελαστικό

## Αγώνας

Ο αγώνας διεξήχθη την Κυριακή 8 Απριλίου 2018 με τον Σεμπάστιαν Φέτελ να παίρνει την δεύτερη νίκη για το 2018 και 49η συνολικά στην καριέρα του. Ο Βαλτέρι Μπότας ανέβηκε στο 2ο σκαλί του βάθρου ενώ ο Λιούις Χάμιλτον βρέθηκε στο 3ο σκαλί του βάθρου. Τον ταχύτερο γύρο σημείωσε ο Βαλτέρι Μπότας με χρόνο 1.33.740.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;- Ο Σέρχιο Πέρες κανονικά τερμάτισε στην 12η θέση αλλά δέχθηκε ποινή 30 δευτερολέπτων κατά τη διάρκεια του αγώνα για προσπέραση στον γύρο σχηματισμού και έτσι έπεσε στην 16η θέση.
&nbsp;– Ο Μπρέντον Χάρτλεϊ κανονικά τερμάτισε στην 13η θέση αλλά δέχθηκε ποινή 30 δευτερολέπτων κατά τη διάρκεια του αγώνα καθώς αφότου δέχθηκε προσπέραση στον γύρο σχηματισμού, δεν ανέκτησε την αρχική του θέση πριν φτάσει στην ευθεία εκκίνησης τερματισμού και γι'αυτό έπεσε στην 17η θέση.

## Πηγές

- Επίσημος Ιστότοπος
- FIA
- Fox Sports
- Sky Sports

## Δείτε Επίσης

- Παγκόσμιο πρωτάθλημα Φόρμουλα 1 (2018)

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Χάνια Σπαρτουλιά Ηλείας

Τα **Χάνια Σπαρτουλιά**, γνωστότερα απλώς ως **Σπαρτουλιά**, είναι μικρός ορεινός οικισμός της Ηλείας και βρίσκεται κτισμένος στις βόρειες-βορειοανατολικές παρυφές του δρυοδάσους της Φολόης (Κάπελη), στις νότιες υπώρειες του όρους Αστράς (Λάμπεια Όρη), σε υψόμετρο περίπου 610-630 μέτρων.

Έχει απόσταση περίπου 43 χιλιόμετρα από τον Πύργο (μέσω Καράτουλα), 45 χιλιόμετρα από την Αρχαία Ολυμπία (μέσω Λάλα), 45 χιλιόμετρα από την Αμαλιάδα (μέσω Σιμόπουλου) και περίπου 63 χιλιόμετρα από την Πάτρα (μέσω «Ε.Ο. 111»).

Ο πληθυσμός του, σύμφωνα με την απογραφή του 2011, είναι 46 κάτοικοι. Η τοπική οικονομία βασίζεται στον πρωτογενή τομέα παραγωγής και οι μόνιμοι κάτοικοι ασχολούνται με τη γεωργία και την κτηνοτροφία.

Στην περιοχή βρίσκεται η τοποθεσία όπου διεξήχθη η μάχη των Στενών Κατσαρού στις 27 Μαΐου 1821.

## Διοικητική εξέλιξη
Πρόκειται για σχετικά καινούριο οικισμό. Αναγνωρίστηκε ως τέτοιος την 19η Απριλίου 1961 και υπήχθη στην τότε Κοινότητα Αντρωνίου. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού Διαμερίσματος Αντρωνίου του Δήμου Λασιώνος. Σήμερα αποτελεί οικισμό της Τοπικής Κοινότητας Αντρωνίου του «καλλικρατικού» Δήμου Αρχαίας Ολυμπίας.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Χανίων Σπαρτουλιά Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Κοινότητας Αντρωνίου Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Λασιώνος. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Αρχαίας Ολυμπίας. eetaa.gr. Ανακτήθηκε: 12/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Λασιώνος
Μπενγκτ Γκότφριντ Φορσέλιους

μικρογραφία|Μνημείο για τον Μπενγκτ Γκότφριντ Φορσέλιους στη γενέτειρά του, το Χάργιου-Μαντίσε
Ο **Μπενγκτ Γκότφριντ Φορσέλιους** (γύρω στο 1660, Χάργιου-Μάντισε, Κομητεία Χάργιου, Σουηδική Εσθονία – 16 Νοεμβρίου 1688, Βαλτική Θάλασσα) ήταν ιδρυτής της δημόσιας εκπαίδευσης στην Εσθονία, συγγραφέας του πρώτου αλφαβητάριου στην εσθονική γλώσσα και δημιουργός ενός ορθογραφικού συστήματος που διευκόλυνε τη διδασκαλία και εκμάθηση της εσθονικής γλώσσας. Ο Φορσέλιους και ο Γιόχαν Χόρνουνγκ ήταν κυρίως υπεύθυνοι για την έναρξη της μεταρρύθμισης της εσθονικής λογοτεχνικής γλώσσας στα τέλη του 17ου αιώνα. Ορισμένα γερμανικά χαρακτηριστικά εγκαταλείφθηκαν και υιοθετήθηκε ένα αυστηρό ορθογραφικό σύστημα το οποίο εξακολουθούσε να στηρίζεται στη γερμανική ορθογραφία.

Ο Φορσέλιους ήταν ένας Σουηδός που γεννήθηκε στην Εσθονία. Ο πατέρας του, ο πάστορας Γιόχαν Φορσέλιους ήταν αρχικά Σουηδός από τη Φινλανδία, επομένως αυτή η σουηδική οικογένεια ήταν εξοικειωμένη με τις Φιννικές γλώσσες. Ο Φορσέλιους μιλούσε καλά εσθονικά καθώς και σουηδικά και γερμανικά. Έλαβε την πρώτη του εκπαίδευση στο Γυμνάσιο του Τάλιν (Ρέβαλ) και στη συνέχεια αποφοίτησε με πτυχίο νομικής από το Πανεπιστήμιο του Βίτενμπεργκ στη Γερμανία.

Το 1684, μετά την επιστροφή του στην Εσθονία, ο Φορσέλιους ίδρυσε το πρώτο κολέγιο δασκάλων, για να διδάξει τους Εσθονούς δασκάλους και τους ενοριακούς υπαλλήλους, στο Πιισκοπιμόισα κοντά στο Τάρτου (Ντόρπατ). Το μάθημα διήρκεσε δύο χρόνια, με έμφαση στην άπταιστη ανάγνωση, τη διδασκαλία της θρησκείας, τα γερμανικά, την αριθμητική και την βιβλιοδεσία. Ο Φορσέλιους εισήγαγε μια νέα μέθοδο διδασκαλίας στην οποία, αντί να παραμείνει παθητικός, κατά τη διάρκεια των μαθημάτων, ένας μαθητής διάβαζε δυνατά ενώ οι άλλοι ακολούθησαν. Το 1686, ένα αλφαβητάριο που δημιούργησε ο ίδιος τέθηκε σε χρήση στα εσθονικά σχολεία.

Σε πολλούς ντόπιους Βαλτικούς Γερμανούς αριστοκράτες δεν άρεσε η ιδέα του Φορσέλιους να ενθαρρύνει τους αγρότες να επιδιώκουν την εκπαίδευση και διαμαρτύρονταν ότι οι μαθητές των σχολείων παίρνονταν από τον σουηδικό στρατό ή ότι τα τέλη του σχολείου ήταν ακριβά. Ο Φορσέλιους αντιστάθηκε παίρνοντας δύο από τους καλύτερους μαθητές του, τον Ιγκνάτι Γιάακ και τον Πάκρι Χάνσου Γιούρι (προέρχεται από το Γιούρι, γιο του Χανς από το Πάκρι), από την ενορία Κάμπια, στη Στοκχόλμη, όπου οι ικανότητές τους εντυπωσίασαν τον βασιλιά Κάρολο ΙΑ΄ της Σουηδίας.

Όταν πέθανε ο Φορσέλιους το 1688 ίδρυσε 38 σχολεία με 800 μαθητές στις Εσθονικές περιοχές της Σουηδικής Λιβονίας και 8 σχολεία με 200 μαθητές στη σουηδική Εσθονία. Ο Φορσέλιους πνίγηκε κατά τη διάρκεια μιας καταιγίδας κατά την επιστροφή του από τη Στοκχόλμη όπου είχε μόλις διοριστεί επιθεωρητής των λιβονικών αγροτικών σχολείων με τη εξουσία να δημιουργήσει όσα θεώρησε κατάλληλα. Μεταξύ του 1687-1695 με διάταγμα των Σουηδών κρατικά σχολεία θα έπρεπε να δημιουργηθούν σε κάθε εσθονική ενορία.

Μέχρι το 1898, το 97 τοις εκατό του πληθυσμού της Εσθονίας ήταν εγγράμματο.

## Παραπομπές


## Εξωτερικοί σύνδεσμοι

* Η Κοινωνία Μ. Γ. Φορσέλιους 

Κατηγορία:Εσθονοί συγγραφείς
Άγιος Ανδρέας Λασιώνος Ηλείας

:*Για οικισμούς με την ονομασία *'Άγιος Ανδρέας** στην Ηλεία, δείτε: [[Άγιος Ανδρέας Ηλείας]]''


Ο **Άγιος Ανδρέας Τσιπιανών*' είναι μικρός ορεινός οικισμός της [[Νομός Ηλείας|Ηλείας]] και βρίσκεται κτισμένος στις νοτιοδυτικές πλαγιές του όρους [[Αστράς όρος|Αστράς]] (Λάμπεια Όρη) σε υψόμετρο περίπου 975 μέτρων. Βρίσκεται σε απόσταση περίπου 55 [[χιλιόμετρο|χιλιομέτρων]] βορειοανατολικά της [[Αρχαία Ολυμπία Ηλείας|Αρχαίας Ολυμπίας]] (μέσω [[Λάλα Ηλείας|Λάλα]]), περίπου 54,5 χιλιόμετρα βορειοανατολικά του [[Πύργος Ηλείας|Πύργου]] (μέσω [[Καράτουλας Ηλείας|Καράτουλα]]) και περίπου 75 χιλιόμετρα νότια της [[Πάτρα]]ς. Ο πληθυσμός του, σύμφωνα με την απογραφή του [[2011]], είναι 14 μόνιμοι κάτοικοι. Οι κάτοικοί του ασχολούνται με τη [[Γεωργία (δραστηριότητα)|γεωργία]] και την [[κτηνοτροφία]].

==Διοικητική εξέλιξη==
Πρόκειται για σχετικά καινούριο οικισμό. Αναγνωρίστηκε ως τέτοιος την 17η Μαρτίου 1991 και υπήχθη στην τότε Κοινότητα [[Τσίπιανα Ηλείας|Τσιπιανών]]. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «[[Σχέδιο Καποδίστριας]]». Επί της διοικητικής μεταρρύθμισης «[[Σχέδιο Καποδίστριας|Καποδίστριας]]» αποτελούσε οικισμό του Δημοτικού διαμερίσματος Τσιπιανών του [[Δήμος Λασιώνος|δήμου Λασιώνος]]. Σήμερα αποτελεί οικισμό της Τοπικής Κοινότητας Τσιπιανών του «[[Σχέδιο Καλλικράτης|καλλικρατικού]]» δήμου [[Δήμος Αρχαίας Ολυμπίας|Αρχαίας Ολυμπίας]].
==Πληθυσμός==



==Παραπομπές==
<references />

==Πηγές==
*[https://www.eetaa.gr/metaboles/apografes/apografi_2011_monimos.pdf Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας], *Εφημερίδα της Κυβερνήσεως της Ελληνικής Δημοκρατίας'', τχ. 2ο, φ. 3465 (28 Δεκεμβρίου 2012).
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αγίου Ανδρέα Τσιπιανών Ηλείας. eetaa.gr. Ανακτήθηκε: 03/01/2022.
*Ε.Ε.Τ.Α.Α. - Διοικητικές μεταβολές Κοινότητας Τσιπιανών Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Λασιώνος. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Αρχαίας Ολυμπίας. eetaa.gr. Ανακτήθηκε: 12/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Λασιώνος
Σεισμός στην Αλάσκα το 1964

Ο **Σεισμός της Μεγάλης Παρασκευής** (*αγγλ.* Good Friday earthquake), επίσης γνωστός ως ο **Μεγάλος σεισμός της Αλάσκας**, σημειώθηκε στις 5:36 μ.μ. ώρα Αλάσκας τη Μεγάλη Παρασκευή, 27 Μαρτίου 1964. Σε όλη την κεντρική-νότια Αλάσκα, ρωγμές στο έδαφος, γκρεμισμένα κτίρια και τσουνάμι που προέκυψαν από το σεισμό προκάλεσαν 139 θανάτους.

Η διάρκεια του σεισμού ήταν 4 λεπτά και 38 δευτερόλεπτα και το μέγεθος του σεισμού 9,2 Ρίχτερ. Ήταν ο πιο ισχυρός σεισμός που καταγράφτηκε ποτέ στη Βόρεια Αμερική, και ο τρίτος πιο ισχυρός που έχει καταγραφεί στην παγκόσμια ιστορία, καθώς ο ισχυρότερος όλων των εποχών ήταν ο Μεγάλος σεισμός της Βαλδίβια (1960) με 9,5. Το μέγιστο επίπεδο αντιληπτής έντασης του σεισμού, επίσημα έφτασε στο επίπεδο έντασης XI (11) της κλίμακας Μερκάλι, δηλαδή «ασύλληπτα καταστροφικός» [με μέγιστο επίπεδο στην κλίμακα Μερκάλι το XII (12), δηλαδή «ολική καταστροφή»]. Ρευστοποίηση του εδάφους, ρωγμές, κατολισθήσεις και άλλα πλήγματα προκάλεσαν σημαντικές ζημιές σε αρκετές κοινότητες και μεγάλη απώλεια περιουσιών. Το Άνκορεϊτζ υπέστη μεγάλη καταστροφή και ζημιά σε πολλά ανεπαρκώς αντισεισμικά κατασκευασμένα σπίτια, κτίρια και υποδομές (πλακόστρωτα, πεζοδρόμια, νερό και αποχετευτικό δίκτυο, ηλεκτρικά συστήματα, και άλλος ανθρωπογενής εξοπλισμός).

## Δείτε επίσης
* Κατάλογος μεγαλύτερων σεισμών

## Παραπομπές


## Εξωτερικοί σύνδεσμοι
* 

Κατηγορία:Σεισμοί
Κατηγορία:Αλάσκα
Άουγκουστ Άλλε

Ο **Άουγκουστ Άλλε** (εσθονικά: August Alle, 31 Αυγούστου 1890 *([[Γρηγοριανό ημερολόγιο|γρηγ.]] 19 Αυγούστου)*, Βίλγιαντι – 8 Ιουλίου 1952, Τάλιν) ήταν Εσθονός συγγραφέας.

## Πρώτα χρόνια
Ο Άουγκουστ Άλλε ήταν γιος ενός λιθοξόου. Παρακολούθησε το ενοριακό σχολείο στο Βίλγιαντι, και στη συνέχεια το βραδινό σχολείο στη Νάρβα. Το 1915, εγγράφηκε ως εξωτερικός φοιτητής στο Αριόλ και άρχισε να σπουδάζει φαρμακευτική, αλλά σύντομα εγκατέλειψε τις σπουδές αυτές. Από το 1915 έως το 1918 σπούδασε ιατρική στο Πανεπιστήμιο του Σαράτοφ. Από τον Αύγουστο του 1922, ο Άλλε σπούδασε νομικά στο Πανεπιστήμιο του Τάρτου. Ανέβαλλε τις τελικές εξετάσεις του στη νομική μέχρι το 1937. Στη συνέχεια ασκούσε δικηγορικό επάγγελμα ως ανεξάρτητος δικηγόρος.

## Λογοτεχνική καριέρα
Αφού μελέτησε την ιατρική ο Άουγκουστ Άλλε εργάστηκε στην Εσθονία ως δημοσιογράφος και λέκτορας, προτού αφοσιωθεί πλήρως στην συγγραφή. 

Από το 1919 ήταν ένας από τους ανθρώπους που συνδέονται με το κίνημα του Σιούρου. 

Ο Άουγκουστ Άλλε ήταν επίσης γνωστός ως αρθρογράφος και λογοτεχνικός κριτικός. Η λογοτεχνική του επανάσταση ήρθε με τη συλλογή ποιημάτων Καρμίνα Μπαρμπάτα το 1921. 

Η γραφή του ήταν σκοπίμως εξωφρενική, ειρωνική, σαρκαστική και σατυρική. Ήταν πολύ καλός στα επιγράμματα και σκίτσα. Τράπηκε ιδιαίτερα κατά της αναδυόμενης μεσαίας τάξης του μεσοπολέμου. Στα έργα του εφάρμοσε τις εμπειρίες του στην επαναστατική Πετρούπολη και το Τάρτου στην Εσθονία μετά τον Εσθονικό πόλεμο της Ανεξαρτησίας. Η ποίηση του Άουγκουστ Άλλε στράφηκε έντονα ενάντια στις φασιστικές τάσεις της Ευρώπης εκείνης της εποχής.
μικρογραφία|Ο τάφος του Άουγκουστ Άλλε στο νεκροταφείο Μετσακαλμίστου στο Τάλιν

## Σοβιετική συνεργασία
Μετά τη σοβιετική κατοχή της Εσθονίας το 1940, ο Άλλε έγινε πρόεδρος μιας σοβιετικής επιτροπής που κατάρτισε λίστες βιβλίων που θα απαγορευτούν και θα αφαιρεθούν από τις βιβλιοθήκες. Μεταξύ των βιβλίων που απαγορεύτηκαν ήταν τα έργα του Ζίγκμουντ Φρόυντ, του Ρούντολφ Στάινερ, του Αρτούρ Άντσον, του Γκουστάβ Σουίτς και της Μάριε Ούντερ. Συνολικά απαγορεύτηκαν 1552 τίτλοι. 

Ο Άουγκουστ Άλλε ανήκε στο Διοικητικό Συμβούλιο της Εσθονικής Ένωσης Συγγραφέων. Επιπλέον, ήταν συντάκτης σε διάφορα λογοτεχνικά περιοδικά. 

Από το 1946 μέχρι το θάνατό του ήταν επικεφαλής συντάκτης του διάσημου λογοτεχνικού περιοδικού Looming (η εσθονική λέξη για τη "δημιουργία"), αν και το περιοδικό ήταν υπό τον έλεγχο των Σοβιετικών μετά το 1944.

## Έργα
* Üksinduse saartele (1918)
* Carmina Barbata (1921)
* Laul kleidist helesinisest ja roosast seelikust (1925)
* Ummiklained (1930)
* Karmid rütmid (1934)
* Lilla elevant (1923)
* Επιγράμματα (1944).

## Παραπομπές


## Εξωτερικοί σύνδεσμοι
* 

Κατηγορία:Εσθονοί ποιητές
Κωνσταντίνος του Μπαμπερόν

Ο **Κωνσταντίνος** (1180 - π. 1263) από τον Οίκο των Χετουμιδών ήταν ένας ισχυρός Αρμένιος ευγενής, κύριος του Μπαμπερόν & του Κόρυκος, γνωστός και ως μέγας βαρόνος.

## Βιογραφία
Ήταν γιος του Βασάγκ κυρίου του Μπαμπερόν, γιου του Σμπατ κυρίου του Μπαμπερόν, γιου του Χετούμ Β΄ κυρίου του Λαμπρόν, γιου του Οσίν Α΄ κυρίου του Λαμπρόν.

Έπαιξε καθοδηγητικό ρόλο στο να θέσει τον γιο του στον Αρμενικό θρόνο: ο Λέων Α΄ της Αρμενίας ήταν ο τελευταίος του Οίκου των Ρουπενιδών και άφησε βασίλισσα την κόρη του Ισαβέλλα, που παντρεύτηκε πρώτα τον Φίλιππο των Πουατιέ, γιο του Βοημούνδου Δ΄ πρίγκιπα της Αντιόχειας.  Ο Φίλιππος θέλησε να επιβάλει τον Λατινικό τρόπο ζωής στον λαό και στον κλήρο και εκτόπισε τους Αρμένιους ευγενείς από την Αυλή, φέρνοντας άλλους από την Αντιόχεια. Τότε έγινε εξέγερση με αρχηγό τον Κωνσταντίνο. Αυτός παραπλάνησε τον Βοημούνδο Δ΄, λέγοντάς του να ψάξει για τον γιο του στην Αμούντα, ενώ τον βασάνιζε στην Σις και τελικά τον δηλητηρίασε. Έπειτα με το στρατό του κατέλαβε τις *Κιλίκιες Πύλες* (νυν κάστρο Σιλίφκε) και εξανάγκασε τους Σταυροφόρους ευγενείς να παραδώσουν την Ισαβέλλα. Κανόνισε τον γάμο της με τον γιο του, τον Χετούμ Α΄, που έγινε έτσι -ως δεύτερος σύζυγός της- βασιλιάς της Αρμενίας.

Ο Κωνσταντίνος άρχισε την κατασκευή περίτεχνου μεγάρου στο Μπαρμπερόν (νυν κάστρο Τσανντιρ), που υπήρχε ως το 1979. Κοντά σε αυτό, στο Γκόσνε, έκτισε μία μονή (νυν Κιζ Κιλισεσί) με διακοσμημένο ναό, του οποίου η κτητορική επιγραφή αναφέρει το έτος 1241.

## Οικογένεια
Νυμφεύτηκε την εξαδέλφη τού πατέρα του Αλίκη των Χετουμιδών, κόρη του Χετούμ Γ΄ κυρίου του Λαμπρόν (εγγονού του Χετούμ Β΄ κυρίου του Λαμπρόν) και είχε τέκνα:
* Σεμπάντ 1208-1276, κοντόσταυλος (στρατάρχης) της Αρμενίας.
* Χετούμ Α΄ 1215-1270, βασιλιάς της Αρμενίας.
* Ιωάννης, επίσκοπος της Σις.
* Οσίν Α΄ απεβ. 1264, κύριος του Κόρυκος. Γιος του ήταν ο:
** Χετούμ απεβ. 1314, ο ιστορικός, πατέρας του:
*** Οσίν Β΄ απεβ. 1329, κύριος του Κόρυκος.
* Μαρία απεβ. 1263, παντρεύτηκε τον Ιωάννη των Ιμπελέν κύριο της Γιάφφας & Ασκαλώνος, διαπρεπή νομικό της Ιερουσαλήμ.
* Στεφανία 1220-1249, παντρεύτηκε τον Ερρίκο Α΄ των Λουζινιάν της Κύπρου.
* Κωνσταντίνος, κύριος του Νεγκίρ. Νυμφεύτηκε την Ισαβέλλα των Πουατιέ, κόρη του Ούγου Γ΄ της Κύπρου και ήταν πατέρας των:
** Βαλδουίνος, γιος του ήταν ο:
*** Κωνσταντίνος Ε΄ απεβ. 1363, βασιλιάς της Αρμενίας.
** Χετούμ, γιος του ήταν ο:
*** Κωνσταντίνος ΣΤ΄ απεβ. 1373, βασιλιάς της Αρμενίας.

## Πηγές
* "Le Royaume Armenien de Cilicie", Claude Mutafian, Editions CNRS, Paris, ISBN 2-271-05105-3, p. 80
* American Council of Learned Societies (1989). "Smbat Sparapet". Dictionary of the Middle Ages. Charles Scribner's Sons, reproduced in History Resource Center.



Κατηγορία:Οίκος των Χετουμιδών
Αρτούρ Αλικσάαρ

Ο **Αρτούρ Αλικσάαρ** (εσθονικά: Artur Alliksaar, 15 Απριλίου 1923 στο Τάρτου – 12 Αυγούστου 1966 στο Τάρτου) ήταν Εσθονός ποιητής.

## Βιογραφία
Ο Αλικσάαρ (πρώην Άλνεκ) παρακολούθησε το δημοτικό σχολείο στο Τάρτου από το 1931. Το 1937, εγγράφηκε στο αναγνωρισμένο γυμνάσιο: το Γυμνάσιο Χούγκο Τρέφνερ. Στη συνέχεια, εργάστηκε για τον σιδηροδρομικό τομέα, όπως ο πατέρας του, για ένα μικρό χρονικό διάστημα το 1942. Την ίδια χρονιά άρχισε να σπουδάζει νομική στο Πανεπιστήμιο του Τάρτου.

Το 1943-1944, υπηρέτησε ως στρατιώτης στην Εσθονική Λεγεώνα των Waffen-SS. Το 1944 συμμετείχε στην μάχη στο Ανατολικό Μέτωπο ενάντια στον Κόκκινο Στρατό. Μετά τη σοβιετική κατοχή, εντάχθηκε σε μυστική οργάνωση πατριωτών ως Αδελφός του Δάσους.

Τελικά επέστρεψε στο Τάρτου και εργάστηκε και πάλι για το σιδηρόδρομο.

Το 1949, οι σοβιετικές αρχές τον συνέλαβαν επειδή έκανε κατάχρηση της θέσης του. Οι κατηγορίες ήταν αμφίβολες. Ο Αλικσάαρ πιστεύει ότι ήταν πολιτικά παρακινημένο. Το 1954, κατηγορήθηκε επίσης για την προδοσία της πατρίδας. Μετά την απελευθέρωσή του, το 1957, δεν επιτράπηκε στο Αλικσάαρ να επιστρέψει στην Εσθονία και έζησε στην περιφέρεια Βόλογκντα. Το 1958, επέστρεψε κρυφά στο Τάρτου και εργάστηκε σε ένα ζυθοποιείο, στον τομέα των κατασκευών και για το σιδηρόδρομο. Επίσης αφιερώθηκε στο δημιουργικό γράψιμο.

Ο Αρτούρ Αλλιτσάαρ υπέστη μεγάλη αδικία κατά την Σοβιετική κατοχή. Εκτός από τη φυλάκιση, το σπίτι του είχε καεί και αναγκάστηκε να ζήσει σε υπόστεγο με βρωμερό πάτωμα, ενώ η σύζυγός και ο γιος του υπέφεραν από πνευμονία.

Ο Αλικσάαρ πέθανε από καρκίνο το 1966.

## Δημιουργική ζωή
Στην ποίησή του, ο Αλικσάαρ γιορτάζει την ατομική ελευθερία. Τα ποιήματά του είναι καινοτόμα και επικριτικά για την εποχή του. Κυρίως, έγραφε σε ελεύθερο στίχο. Η γλώσσα του είναι καινοτόμος και γεμάτος λογοπαίγνια. Ο Αλικσάαρ ειδολοποιείται από πολλούς. Οι δημιουργίες του είναι παθιασμένες, απερίσκεπτες και βοημικές στη φύση τους.

Λίγα από τα ποιήματα του Αλικσάαρ δημοσιεύθηκαν κατά τη διάρκεια της ζωής του. Ωστόσο, ήταν ήδη γνωστός. Έγραψε ένα θεατρικό έργο, Nimetu Saar (Νησί Χωρίς Όνομα), το οποίο έζησε για να το δει σε έντυπη μορφή. Η πλήρης συλλογή ποιημάτων του, η Päikesepillaja, εκδόθηκε το 1997 και έγινε μπεστ σέλερ. Επίσης μετέφρασε ποίηση.

## Πηγές

* 
* 
* 
* 

## Παραπομπές


Κατηγορία:Εσθονοί ποιητές
Κατηγορία:Εσθονοί συγγραφείς
Άουγκουστ Σανγκ

Ο **Άουγκουστ Σανγκ** (27 Ιουλίου 1914 στο Πάρνου – 14 Οκτωβρίου 1969 στο Τάλιν, εσθονικά: **August Sang**) ήταν Εσθονός ποιητής και λογοτεχνικός μεταφραστής.

## Ζωή και έργο
Ο Άουγκουστ Σανγκ γεννήθηκε στο Πάρνου, όπου αποφοίτησε από το γυμνάσιο το 1932. Οι γονείς του ήταν ο Γιάκομπ και η Ακελίνα Σανγκ (το γένος Μέλικοφ). Ήταν ο μεγαλύτερος από τους τρεις αδελφούς της οικογένειας, με μικρότερους τον Ίλμαρ Σανγκ (1916-1995) και τον Έντελ Σανγκ (1921-2007). Μετά τη στρατιωτική του θητεία, σπούδασε από το 1934 έως το 1942 στη Φιλοσοφική Σχολή του Πανεπιστημίου του Τάρτου. Πολλές φορές έπρεπε να διακόψει τις σπουδές του για να κερδίσει χρήματα.

Ο Άουγκουστ Σανγκ έγραψε τη δική του ποίηση από την ηλικία των 8 ετών. Με το ψευδώνυμο Injo, συμμετείχε επιτυχώς σε έναν λογοτεχνικό διαγωνισμό που διοργάνωσε το περιοδικό νεολαίας Kevad το 1934 με το γρήγορο ποίημα Improvisatsioon. Το 1934 έκανε το ντεμπούτο του στο λογοτεχνικό περιοδικό Looming. Η συλλογή του ποιημάτων Üks noormees otsib õnne δημοσιεύθηκε το 1936. Από εκείνη την εποχή έγραψε επίσης πολυάριθμες κριτικές και δοκίμια για τη λογοτεχνία. Στα τέλη της δεκαετίας του 1930, εντάχθηκε στον λογοτεχνικό κύκλο Άρμπουγιαντ που περιλάμβανε προεξέχοντες πρώιμους ποιητές και συγγραφείς όπως ο Μπέρναρντ Κάνγκρο, ο Ούκου Μάσινγκ, η Κέρστι Μεριλάας, η Μπέτι Άλβερ, ο Μαρτ Ράουντ, ο Χέιτι Τάλβικ και ο Πάουλ Βίιντινγκ. Η δεύτερη συλλογή ποιημάτων Müürid του Σανγκ δημοσιεύθηκε το 1939.

Το 1936 ο Σανγκ παντρεύτηκε την εσθονή ποιήτρια και μεταφράστρια Κέρστι Μεριλάας και το ζευγάρι απέκτησε έναν γιο, τον Τζόελ Σανγκ το 1950. Ο Σανγκ και η Μεριλάας ήταν και τα δύο βασικά μέλη του κύκλου συγγραφέων Άρμπουγιαντ.

Μετά τη σοβιετική κατοχή της Εσθονίας, ο Σανγκ εντάχθηκε στην Ένωση Σοβιετικών Συγγραφέων της Εσθονίας το 1945, αλλά διώχθηκε το 1950. Μόνο το 1955 οι σοβιετικές αρχές επέτρεψαν τον Σανγκ να εργαστεί ξανά ως συγγραφέας. Ένα χρόνο αργότερα ξαναέγινε μέλος της Ένωσης Συγγραφέων. Πέθανε σε ηλικία 55 ετών στο Τάλιν.

Παράλληλα με τις λογοτεχνικές του δραστηριότητες ο Άουγκουστ Σανγκ μετέφρασε ποίηση και πεζογραφία από τα γερμανικά, τα ρωσικά, τα γαλλικά και τα τσεχικά στα εσθονικά, από συγγραφείς όπως τον Γκαίτε, τον Πέτερ Βάις, τον Μαξίμ Γκόρκι, τον Βλαντιμίρ Μαγιακόφσκι, τον Φραντς Κάφκα, τον Γκότφριντ Κέλερ, τον Έγκον Έρβιν Κις και τον Λίον Φόιχτβανγκερ.

## Έργα

* *Üks noormees otsib õnne* (1936)
* *Arbujad: valimik uusimat eesti lüürikat* (συλλογή 1938)
* *Heinrich Heine* (Βιογραφία , 1938)
* *Müürid* (1939)
* *Võileib suudlusega* (1963)
* *Sada laulu* (Επιλεγμένη συλλογή, 1965)
* *Luuletused* (Επιλεγμένη συλλογή, 1970)
* *Väike luuleraamat* (Επιλεγμένη συλλογή, 1971)
* *Laenatud laulud* (ανθολογία μεταφράσεων σε δύο τόμους, 1973–74)
* *Laulud* (Επιλεγμένη συλλογή, 1977)
* *Emajõe unisel veerel* (μεταθανάτια ανθογραφία, 2003)

## Παραπομπές


Κατηγορία:Εσθονοί ποιητές
Κατηγορία:Εσθονοί συγγραφείς
Συνέλευση του Κοσσυφοπεδίου

Το **Κοινοβούλιο της Δημοκρατίας του Κοσόβου** (αλβανικά: *Kuvendi i Republikës së Kosovës*, σερβικά: *Скупштина Републике Косово*) ιδρύθηκε αρχικά από την αποστολή προσωρινής διοίκησης των Ηνωμένων Εθνών στο Κόσοβο το 2001, για την παροχή «προσωρινής, δημοκρατικής αυτοδιοίκησης». Στις 17 Φεβρουαρίου 2008 η κυβέρνηση του Κοσόβου ανακήρυξε την μονομερή ανεξαρτησία της από τη Σερβία και στη συνέχεια ενέκρινε ένα σύνταγμα το οποίο τέθηκε σε ισχύ στις 15 Ιουνίου 2008.

Η λειτουργία του κοινοβουλίου ρυθμίζεται από το Σύνταγμα του Κοσόβου. Οι βουλευτές είναι 120, από τους οποίους οι 100 εκλέγονται άμεσα από τους πολίτες, ενώ οι υπόλοιποι κατανέμονται ως εξής:
* 10 έδρες για τους εκπροσώπους των Σέρβων.
* 4 έδρες για τους εκπροσώπους των Ρομά, Ασκαλιού και Αιγύπτιων.
* 3 έδρες για τους Βόσνιους.
* 2 έδρες για τους Τούρκους.
* 1 έδρα για τους Γκοράνι.

Τα αλβανικά είναι η επίσημη γλώσσα της πλειοψηφίας της βουλής, αλλά χρησιμοποιούνται όλες οι γλώσσες των μειονοτήτων, όπως η σερβική, η τουρκική και η βοσνιακή, με ταυτόχρονη διερμηνεία.

## Επιτροπές
Το κοινοβούλιο του Κοσόβου αποτελείται από 19 επιτροπές:
* Επιτροπή Προϋπολογισμών
* Επιτροπή Οικονομίας και Οικονομικών 
* Επιτροπή Παιδείας, Επιστημών και Τεχνολογίας
* Επιτροπή Υγείας
* Επιτροπή Εργασίας και Κοινωνικής Πρόνοιας
* Επιτροπή Δημόσιων Υπηρεσιών
* Επιτροπή Εξωτερικών Υποθέσεων
* Επιτροπή Δικαστικών, Νομοθετικών και Συνταγματικών Πλαισίων 
* Επιτροπή για τους Αγνοούμενους (είναι μια επιτροπή που ασχολείται με το θέμα του μεγάλου αριθμού αγνοουμένων και αιχμαλώτων πολέμου ως αποτέλεσμα του πολέμου του Κοσόβου).
* Επιτροπή για τα Μέσα Μαζικής Επικοινωνίας
* Επιτροπή για τα Δικαιώματα και τα Συμφέροντα των Κοινοτήτων
* Επιτροπή Εμπορίου και Βιομηχανίας
* Επιτροπή Πολιτισμού, Νεότητας και Αθλητισμού
* Επιτροπή Περιβάλλοντος και Χωροταξίας
* Επιτροπή Μεταφορών και Επικοινωνιών
* Επιτροπή Γεωργίας, Δασών και Αγροτικής Ανάπτυξης
* Επιτροπή για την Ετοιμότητα Έκτακτης Ανάγκης
* Επιτροπή Δημόσιων Αναφορών και Απαιτήσεων
* Επιτροπή για την Ισότητα των Φύλων

## Αποτελέσματα εκλογών

## Πρόεδροι της Συνέλευσης
Επικεφαλής του Κοινοβουλίου (ή Συνέλευσης) είναι ο Πρόεδρος (, literally translated as **President of the Assembly of Kosovo**, ή  σερβικά: / . Ο Πρόεδρος εκλέγεται από το Κοινοβούλιο κατά την πρώτη συνεδρίασή του και είναι ο πρώτος τη τάξει στη διαδοχή του Προέδρου της Δημοκρατίας.

## Παραπομπές


## Σημειώσεις

Κατηγορία:Πολιτική του Κοσσυφοπεδίου
Πευκί Ηλείας

*Για τον οικισμό με το σημερινό όνομα Δράϊνα δείτε το λήμμα: [[Δραΐνα Μεσσηνίας|Δράϊνα Μεσσηνίας]]*

Το **Πευκί** (επίσημα: *Πευκίον*) είναι μικρός ημιορεινός οικισμός του νομού Ηλείας σε υψόμετρο 300 μέτρα. Το χωριό βρίσκεται Β. - ΒΔ. της Ανδρίτσαινας σε απόσταση 13 χλμ και 3,5 χλμ. ΒΑ. της Αλιφείρας. Η παλιά ονομασία, μέχρι το 1927, ήταν **Δράϊνα**, οπότε με το ΦΕΚ 306Α - 22/12/1927 μετονομάστηκε και μέχρι το 1929 υπαγόταν στο Νομό Μεσσηνίας. Σύμφωνα με το σχέδιο Καλλικράτης, μαζί με την Αλιφείρα αποτελούν τη τοπική κοινότητα Αλιφείρας που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Τζος Ο'Κόνορ

Ο **Τζος Ο' Κόνορ** (Josh O'Connor, 20 Μαΐου 1990) είναι Άγγλος ηθοποιός. Είναι γνωστός για τον ρόλο του ως Johnny Saxby στην ταινία *God's Own Country* (2017), σε σκηνοθεσία του Φράνσις Λι, για την οποία κέρδισε το βραβείο του Βρετανικού Ανεξάρτητου Κινηματογράφου Α' Ανδρικού Ρόλου.

## Βιογραφία
Ο Ο'Κόνορ γεννήθηκε στο Τσέλτεναμ της Αγγλίας. Φοίτησε στην Σχολή Θεάτρου Bristol Old Vic, από όπου αποφοίτησε το 2011.

## Καριέρα
Το 2012 ο Ο'Κόνορ εμφανίστηκε στην σειρά *Lewis*. Το 2015, έπαιξε τον Rich στην βιογραφική δραματική ταινία *The Program*, σε σκηνοθεσία του Στίβεν Φρίαρς. Τον επόμενο χρόνο, έπαιξε τον ρόλο του Donaghy στην ταινία *΄*, με πρωταγωνιστές την Μέριλ Στριπ και τον Χιου Γκραντ.

Από το 2016 έχει παίξει τον ρόλο του Λόρενς ("Λάρρυ") Ντάρελ στην κωμωδία-δράμα του ITV *The Durrells*.

Το 2017 πρωταγωνίστησε ως Johnny Saxby στην βρετανική δραματική ταινία *God's Own Country*, σε σκηνοθεσία του Φράνσις Λι. Η ταινία έκανε πρεμιέρα στο Φεστιβάλ Κινηματογράφου Sundance στις 23 Φεβρουαρίου 2017. Για την ερμηνεία του, έλαβε το βραβείο Α' Ανδρικού Ρόλου από τον Βρετανικό Ανεξάρτητο Κινηματογράφο.

Στο θέατρο έχει εμφανιστεί μαζί με την Royal Shakespeare Company στις παραστάσεις *The Shoemaker's Holiday* και *Oppenheimer*, στην παράσταση *Versailles* στο Donmar Warehouse και στην παράσταση *Farrahut North* στο Southwark Playhouse.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Josh O'Connor στην IMDb
* Josh O'Connor στο Rotten Tomatoes

Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Άγγλοι ιρλανδικής καταγωγής
Κατηγορία:Βρετανοί Εβραίοι
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Σύνταγμα του Κοσσυφοπεδίου

Το **Σύνταγμα του Κοσσυφοπεδίου** (αλβανικά: *Kushtetuta e Kosovës*, σερβικά: *Устав Косовa*) είναι η υπέρτατη νομοθεσία (άρθρο 16) της Δημοκρατίας του Κοσσυφοπεδίου. Το άρθρο 4 του συντάγματος θεσπίζει τους κανόνες και τις χωριστές αρμοδιότητες των τριών τομέων των εξουσιών. Η μονοθάλαμη εθνοσυνέλευση της Δημοκρατίας ασκεί τη νομοθετική εξουσία, ο πρόεδρος και ο πρωθυπουργός, που ηγείται του υπουργικού συμβουλίου, ασκούν την εκτελεστική εξουσία, ενώ η δικαστική εξουσία είναι ανεξάρτητη και στην κορυφή της βρίσκεται το ανώτατο δικαστήριο.

Το Σύνταγμα υπογράφηκε στις 7 Απριλίου 2008 στις 13:00 τοπική ώρα στην Εθνική Βιβλιοθήκη της Πρίστινα. Επικυρώθηκε στις 9 Απριλίου και τέθηκε σε ισχύ στις 15 Ιουνίου 2008. Το Σύνταγμα της Δημοκρατίας του Κοσσυφοπεδίου μπορεί να αναθεωρηθεί μέσα από τη διαδικασία που προβλέπει το άρθρο 144.

Τα άρθρα 7 και 8 διασφαλίζουν τις αξίες και τις ελευθερίες από το κράτος δικαίου, την ισότητα των φύλων και την κοινωνική δικαιοσύνη και ουδετερότητα ως προς τις θρησκείες. Το σύνταγμα καθοδηγεί το νόμο και τον πολιτικό πολιτισμό του Κοσσυφοπεδίου. Οι συγγραφείς του επηρεάστηκαν κυρίως από δύο έγγραφα, το σχέδιο Αχτισάαρι και το ψήφισμα 1244 του Συμβουλίου Ασφαλείας του ΟΗΕ, που αποτελούσε το βασικό καταστατικό χάρτη για ένα χρονικό διάστημα που ξεκίνησε στις 10 Ιουνίου 1999. Η τελική αρχή για την ερμηνεία του συντάγματος της Δημοκρατίας του Κοσσυφοπεδίου είναι το Συνταγματικό Δικαστήριο του Κοσσυφοπεδίου.

## Νομοθετική εξουσία
Στο Κόσοβο η νομοθετική εξουσία ασκείται από το Κοινοβούλιο της Δημοκρατίας. Ως εκ τούτου το Κοινοβούλιο είναι ο ανώτατος αντιπρόσωπος και νομοθετικός θεσμός στη Δημοκρατία του Κοσσυφοπεδίου που εκλέγεται άμεσα από τον λαό. Η συνέλευση αποτελείται από 120 βουλευτές που εκλέγονται με μυστική ψηφοφορία. Ωστόσο δεν εκλέγονται όλοι οι βουλευτές με την ελεύθερη ψήφο του λαού, καθώς κάποιοι διορίζονται από τις μειονοτικές αρχές. Το κοινοβούλιο εκδίδει νόμους και ψηφίσματα στους τομείς ευθύνης του, εκλέγει τον Πρόεδρο του κοινοβουλίου, εγκρίνει τον υποψήφιο για την πρωθυπουργία και το υπουργικό συμβούλιο, επικυρώνει προτεινόμενες διεθνείς συμφωνίες, αποφασίζει σχετικά με τις προτάσεις ψήφων εμπιστοσύνης κατά της κυβέρνησης, εγκρίνει τον εσωτερικό κανονισμό της συνέλευσης και των κοινοβουλευτικών επιτροπών κλπ.

## Παραπομπές


Κατηγορία:Πολιτική του Κοσσυφοπεδίου
Θόρος Γ΄ της Αρμενίας

Ο **Θόρος/Θεόδωρος Γ΄** ή **Τόρος Γ΄** (, π. 1271 - 23 Ιουλίου 1298) ήταν βασιλιάς της Μικράς Αρμενίας (Κιλικίας) το διάστημα 1293-1298.

## Βιογραφία
Ήταν ο δευτερότοκος γιος του Λέων Γ΄ της Αρμενίας και της Κεράν της Αρμενίας, κόρης του Χετούμ (4ου απογόνου του Οσίν Α΄ κυρίου του Λαμπρόν).

Το 1293 ο μεγαλύτερος αδελφός του Χετούμ Β΄ παραιτήθηκε υπέρ αυτού, ωστόσο ο Θόρος Γ΄ τον ανακάλεσε στον θρόνο το 1295. Οι δύο τους συνόδευσαν την αδελφή τους Ρίτα στην Κωνσταντινούπολη, όπου παντρεύτηκε τον Μιχαήλ Θ΄ Παλαιολόγο Αυτοκράτορα των Ρωμαίων το 1296. Κατά την απουσία τους όμως ο τρίτος αδελφός τους Σεμπάντ είχε σφετεριστεί τον θρόνο και τους αιχμαλώτισε στο Μπαρντζρμπερντ· διέταξε τον Οσίν μαρεσάλη της Αρμενίας να στραγγαλίσει τον Θόρο Γ΄, πράγμα που έγινε, το 1298.

## Οικογένεια
Νυμφεύτηκε πρώτα το 1288 τη Μαργαρίτα των Λουζινιάν κόρη του Ούγου Γ΄ της Κύπρου και είχε τέκνο:
* Λέων Δ΄ 1289-1307, βασιλιάς της Αρμενίας. 
* Βοημούνδος, δεν υπάρχουν πληροφορίες

Το 1296 απεβίωσε η Ισαβέλλα και ο Θόρος Γ΄ έκανε δεύτερο γάμο με μία Μογγόλη πριγκίπισσα, που δεν καταγράφεται το όνομα της.

## Πηγές
* Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9.
* Cambridge Medieval History, Volume IV, p. 634

Κατηγορία:Οίκος των Χετουμιδών
Κατηγορία:Βασιλείς της Αρμενίας
Λέων Δ΄ της Αρμενίας

Ο **Λέων Δ΄**, αρμεν. Լեիոն Գ (1289 - 1307) από τον Οίκο των Χετουμιδών ήταν ηγεμόνας της Μικράς Αρμενίας (Κιλικίας) το διάστημα 1303/05-1307. Αριθμείται ως Λέων Γ΄ βασιλιάς της Μ. Αρμενίας, διότι ο πρώτος Λέων ήταν πρίγκιπας της Αρμενίας.

## Βιογραφία
Ήταν το μόνο τέκνο του Θόρου/Θεοδώρου Γ΄ της Αρμενίας (πρώτου γιου του Λέοντα Γ΄) και της Μαργαρίτας των Λουζινιάν κόρης του Ούγου Γ΄ της Κύπρου.

Το 1303 ήταν ακόμη ανήλικος, όταν διαδέχθηκε τον θείο του Χετούμ Β΄ που αποσύρθηκε και έμεινε αντιβασιλιάς. Την εποχή του η Αρμενία ήταν σε ευάλωτη θέση· ήταν υποτελής στους Μογγόλους και έπρεπε να αμύνεται εναντίον των Μουσουλμανικών επιθέσεων από το νότο. Ο θρόνος περνούσε σύντομα από πολλούς: μετά τον Χετούμ Β΄ το 1295 έγινε ο Τόρος Γ΄ (δεύτερος γιος του Λέοντα Γ΄), αλλά το 1296 τον θρόνο σφετερίστηκε ο Σεμπάντ (τρίτος γιος του Λέοντα Γ΄). Έπειτα νέος σφετεριστής έγινε ο Κωνσταντίνος Γ΄ (τέταρτος γιος του Λέοντα Γ΄), που τον εκτόπισε ο Χετούμ Β΄ το 1299. Το 1298 ο Θόρος Γ΄ φονεύθηκε και το στέμμα πέρασε στον γιο του, τον Λέοντα Δ΄ το 1303.

Το 1305 ο Χετούμ Β΄ και ο Λέων Δ΄ οδήγησαν έναν Αρμενικό στρατό σε νίκη επί των Μαμελούκων, που είχαν λεηλατήσει το Μπαγκράς.

Οι δύο βασιλείς σκοτώθηκαν το 1307 με την ακολουθία τους από τον Μπιλαργκού στρατηγό των Μογγόλων στα Ανάζαρβα: ο Μπιλαργκού, που από Μογγόλος είχε γίνει Μουσουλμάνος, είχε ζητήσει να κτίσει ένα τζαμί στην πρωτεύουσα Σις, αλλά ο Χετούμ Β΄ το εμπόδισε και διαμαρτυρήθηκε γι' αυτό στον Ουλζαϊτού ιλχάν των Μογγόλων. τότε ο Μπιλαργκού προσκάλεσε τον Χετούμ Β΄, τον Λέοντα Δ΄ και πολλούς ευγενείς της Αρμενίας σε συνάντηση στα Ανάζαρβα, υποτίθεται για συζητήσεις, αλλά μετά οι στρατιώτες του επιτέθηκαν και τους σκότωσαν όλους. Αργότερα ο Μπιλαργκού εκτελέστηκε από τον Ουλζαϊτού για τις πράξεις του.

Διάδοχος του Λέοντα Δ΄ έγινε ο θείος του Οσίν (πέμπτος γιος του Λέοντα Γ΄).

## Οικογένεια
Νυμφεύτηκε την εξαδέλφη του Αγνή (Μαρία) των Πουατιέ, κόρη του Αμαλρίκ της Τύρου και της Ισαβέλλας των Χετουμιών (κόρης του Λέοντα Γ΄)· δεν απέκτησαν απογόνους.

## Πηγές
* Stewart, Angus (2005), "The Assassination of King Het'um II: The Conversion of The Ilkhans and the Armenians", Journal of the Royal Asiatic Society, 15: 45–61, doi:10.1017/S1356186304004687
* Ghazarian, Jacob G (2000). The Armenian Kingdom in Cilicia during the Crusades: The Integration of Cilician Armenians with the Latins (1080–1393). Abingdon: RoutledgeCurzon (Taylor & Francis Group). ISBN 0-7007-1418-9.

Κατηγορία:Βασιλείς της Αρμενίας
Κατηγορία:Οίκος των Χετουμιδών
Σμπατ της Αρμενίας

Ο **Σεμπάντ της Αρμενίας** ή **Σμπατ της Αρμενίας**, (, 1277 - 1310) από τον Οίκο των Χετουμιδών ήταν βασιλιάς της Μικράς Αρμενίας (Κιλικίας) (1296 - 1298). 

## Βιογραφία
Ο Σεμπάντ ήταν τρίτος γιος του Λέων Γ΄ της Αρμενίας της Αρμενίας και της Κεράν της Αρμενίας κόρης του Χετούμ (4ου απογόνου του Οσίν Α΄ κυρίου του Λαμπρόν). 

Ο μεγαλύτερος αδελφός του Χετούμ Β΄ της Αρμενίας είχε παραχωρήσει το θρόνο στον δεύτερο αδελφό του Θόρο Γ΄ της Αρμενίας. Τα δύο αδέλφια συνόδευσαν την αδελφή τους Ρίτα της Αρμενίας στην Κωνσταντινούπολη το 1294, όπου παντρεύτηκε τον Μιχαήλ Θ΄ Παλαιολόγο Αυτοκράτορα των Ρωμαίων. Κατά την απουσία τους ο Σεμπάντ κατέλαβε το θρόνο με τη βοήθεια του αδελφού του Κωνσταντίνου Γ΄ (τέταρτου γιου του Λέοντα Γ΄) και όταν τα δύο αδέλφια επέστρεφαν από την Κωνσταντινούπολη, τους αιχμαλώτισε στο Παρτζερπέρτ.

Το 1297 ταξίδευσε εκούσια στην Αυλή του σουλτάνου των Μογγόλων Γκαζάν που τον αναγνώρισε ως βασιλιά, αυτό ήταν αναγκαίο για τον σφετεριστή Σεμπάντ που νομιμοποίησε κατά κάποιο τρόπο τη θέση του. Έλαβε και μία νύφη, ίσως συγγενή και του ίδιου το Γκαζάν για να επισφραγιστεί η συμμαχία με επιγαμία. 

Κατά την επιστροφή του, ο Χετούμ Β΄ τυφλώθηκε με καυτηριασμό και ο Θόρος Γ΄ φονεύθηκε το 1298 με εντολές τού Σεμπάντ. Τότε ο Κωνσταντίνος Γ΄ τον πρόδωσε: βοήθησε τον Χετούμ Β΄ να εκτοπίσει τον Σεμπάντ και κυβερνούσε ως να επουλωθούν τα τραύματα στα μάτια του Χετούμ Β΄. Σύντομα ο Σεμπάντ μαζί με τον Κωνσταντίνο Γ΄ συνωμότησαν για να αναλάβουν το θρόνο, αλλά και οι δύο φυλακίστηκαν για το υπόλοιπο της ζωής του.

## Οικογένεια

Νυμφεύτηκε μία από τους Μογγόλους ίσως συγγενή του Γκαζάν ιλχάνου των Μογγόλων.

## Παραπομπές
 		


## Πηγές

*Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9.
*Hornstein, Lilian Herlands. "The Historical Background of the King of Tars." Speculum, 16:4 (Oct., 1941), pp. 404–414.
*Luisetto, Frédéric (2007). Arméniens et autres Chrétiens d'Orient sous la domination mongole. Geuthner. ISBN 978-2-7053-3791-9.
*Stewart, Angus Donal (2001). The Armenian Kingdom and the Mamluks: War and diplomacy during the reigns of Het'um II (1289–1307). BRILL. ISBN 90-04-12292-3.

Κατηγορία:Οίκος των Χετουμιδών
Κατηγορία:Βασιλείς της Αρμενίας
Μαάργια Κάνγκρο

Η **Μαάργια Κάνγκρο** (εσθονικά: Maarja Kangro, γεννηθείσα στις 20 Δεκεμβρίου 1973 στο Τάλιν) είναι Εσθονή ποιήτρια, συγγραφέας και μουσικός.

## Ζωή
Είναι η κόρη του συνθέτη Ράιμο Κάνγκρο και της συγγραφέα Λέελο Τούνγκαλ. Σπούδασε αγγλικά στο Πανεπιστήμιο του Τάρτου και σήμερα είναι φοιτήτρια διδακτορικών σπουδών στο Πανεπιστήμιο του Τάλιν. Έχει γράψει πολλές λιμπρέτες για εσθονούς συνθέτες και έχει μεταφράσει βιβλία από τα ιταλικά, τα αγγλικά, τα γερμανικά και άλλες γλώσσες (μεταξύ άλλων έργα του Τζιάκομο Λεοπάρντι, του Αντρέα Τσαντσότο, του Βαλέριο Μαγκρέλι, του Τζιόρτζιο Αγκαμπέν και του Χανς Μάγκνους Εντσενσμπέργκερ).

## Βιβλία

* 2006: *Kurat õrnal lumel* (ποιήματα)
* 2006: *Puuviljadraakon* (παιδικά βιβλία)
* 2007: *Tule mu koopasse, mateeria* (ποιήματα)
* 2008: *Heureka* (ποιήματα)
* 2010: *Ahvid ja solidaarsus* (σύντομες ιστορίες)
* 2010: *Kunstiteadlase jõulupuu* (ποιήματα)
* 2011: *La farfalla dell'irreversibilità* (ποιήματα στα Ιταλικά)
* 2012: *Dantelik auk* (σύντομες ιστορίες)
* 2012: *Обезьяны и солидарность* (σύντομες ιστορίες στα Ρωσικά)
* 2013: *Must tomat* (ποιήματα)
* 2014: "Hüppa tulle" (σύντομες ιστορίες και νουβέλα)
* 2016: "Klaaslaps" (νουβέλα)

## Λιμπρέτα και άλλα κείμενα για τη μουσική

* 1999: *Süda*, μια όπερα του Ράιμο Κάνγκρο (με την Κίρκε Κάνγκρο)
* 2005: *Kaubamaja*, μια όπερα του Τόνις Κάουμαν
* 2006: *Tuleaed* και *Mu luiged, mu mõtted*, όπερες του Τόνου Κόρβιτς
* 2007: *Για να οριστεί η χαρά*, ένα έργο πολυμέσων των Γκάβιν Μπράιαρς και Πέετερ Γιαλάκας
* 2008: *Monument Muneja-Kukele ehk Kuked ja kanad*, μια καντάτα του Τίμο Στάινερ
* 2011: *Kaks pead*, μια όπερα του Τίμο Στάινερ

## Βραβεία

* 2006: Βραβείο Καλύτερου Βιβλίου της Χρονιάς του Εσθονικού Παιδικού Λογοτεχνικού Κέντρου (για το *Puuviljadraakon*)
* 2008: Λογοτεχνικό βραβείο του Πανεπιστημίου του Τάλιν (για το *Tule mu koopasse, mateeria*)
* 2009: Λογοτεχνικό βραβείο του Πανεπιστημίου του Τάλιν (για το *Heureka*)
* 2009: Εσθονικό Πολιτιστικό Λογοτεχνικό Βραβείο Ταλέντου για την ποίηση (για το *Heureka*)
* 2011: Εσθονικό Πολιτιστικό Λογοτεχνικό Βραβείο Ταλέντου για την πεζογραφία (για *Ahvid ja solidaarsus*)
* 2011: Βραβείο σύντομων ιστοριών Φρίντεμπερτ Τούγκλας (για το *48 tundi*)
* 2014: Βραβείο σύντομων ιστοριών Φρίντεμπερτ Τούγκλας (για το *Atropose Opel Meriva*)
* 2016: Λογοτεχνικό βραβείο του Πανεπιστημίου του Τάλιν για τη μετάφραση ("Der Untergang der Titanic" του Χανς Μάγκνους Εντσενσμπέργκερ)
* 2016: Erster Rödermarkscher Literaturpreis (για το ποίημα "Der Ex" / "Vana armuke")

## Παραπομπές


## Εξωτερικοί σύνδεσμοι

* Βιογραφία
* Ποιήματα σε διάφορες γλώσσες (Lyrikline) https://web.archive.org/web/20150623155437/http://www.lyrikline.org/index.php?id=162&L=1&author=mk07&show=Poems&cHash=dcba281050

Κατηγορία:Εσθονοί ποιητές
Κωνσταντίνος Γ΄ της Αρμενίας

Ο **Κωνσταντίνος Γ΄** ( , 1278 - π. 1310) από τον Οίκο των Χετουμιδών ήταν ηγεμόνας της Μικράς Αρμενίας (Κιλικίας) το διάστημα 1298-1299. Αριθμείται Κωνσταντίνος Α΄ ως βασιλιάς της Μ. Αρμενίας, διότι οι δύο πρώτοι ηγεμόνες με το ίδιο όνομα ήταν πρίγκιπες της Μ. Αρμενίας.

## βιογραφία
Ήταν ο τέταρτος γιος του Λέων Γ΄ της Αρμενίας και της Κεράν της Αρμενίας, κόρης του Χετούμ (4ου απογόνου του Οσίν Α΄ κυρίου του Λαμπρόν).

Ο Χετούμ Β΄ (πρώτος γιος του Λέοντα Γ΄) παραχώρησε τον θρόνο του στον Θόρος/Θεόδωρο Γ΄ (δεύτερο γιο του Λέοντα Γ΄). Οι δύο βασιλείς συνόδευσαν την αδελφή τους Ρίτα στην Κωνσταντινούπολη, για να παντρευτεί τον Μιχαήλ Θ΄ Παλαιολόγο Αυτοκράτορα των Ρωμαίων.

Ο Κωνσταντίνος Γ΄ συνέδραμε τον μεγαλύτερο αδελφό του Σεμπάντ (τρίτο γιο του Λέοντα Γ΄) να καταλάβει τον θρόνο το 1296, ενόσω τα δύο μεγαλύτερα αδέλφια τους απουσίαζαν. Όταν επέστρεφαν, ο Σεμπάντ τους αιχμαλώτισε και διέταξε τον στραγγαλισμό του Θόρου Γ΄ και την τύφλωση του Χετούμ Β΄. Δύο έτη μετά ο Κωνσταντίνος Γ΄ μεταστράφηκε υπέρ του Χετούμ Β΄ και τον αποκατέστησε στον θρόνο. Ασκούσε την εξουσία αντί του τυφλού αδελφού του, ώσπου εκείνος να αναρρώσει από τα τραύματα στα μάτια. Αλλά το 1299 συνωμότησε με τον Σαμπάντ για την επάνοδο αυτού: ο Χετούμ Β΄ τους φυλάκισε για το υπόλοιπο της ζωής του.

## Πηγές
* Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9.
* Ghazarian, Jacob G (2000). The Armenian Kingdom in Cilicia during the Crusades: The Integration of Cilician Armenians with the Latins (1080–1393). Abingdon: RoutledgeCurzon (Taylor & Francis Group). ISBN 0-7007-1418-9.


'

Κατηγορία:Οίκος των Χετουμιδών
Κατηγορία:Βασιλείς της Αρμενίας
Κρίστιαν Γιάακ Πέτερσον

μικρογραφία|Άγαλμα του Κρίστιαν Γιάακ Πέτερσον στο Λόφο Τόομε στο Τάρτου
μικρογραφία|Τάφος του Κρίστιαν Γιάακ Πέτερσον στο νεκροταφείο Πόκροφ στη Ρίγα
Ο **Κρίστιαν Γιάακ Πέτερσον** (εσθονικά: Kristian Jaak Peterson, γεννηθείς στις 14 Μαρτίου 1801 (Π.Η. 2 Μαρτίου) στη Ρίγα, 4 Αυγούστου (Π.Η. 23 Ιουλίου) 1822 στη Ρίγα) επίσης γνωστός ως Κρίστιαν Γιάκομπ Πέτερζον, ήταν Εσθονός ποιητής, κοινώς θεωρούμενος ως κήρυκας της εσθονικής εθνικής λογοτεχνίας και ιδρυτής της σύγχρονης εσθονικής ποίησης. Η λογοτεχνική του καριέρα σταμάτησε απότομα λόγω της φυματίωσης που τον σκότωσε στην ηλικία των 21 ετών. Τα γενέθλιά του στις 14 Μαρτίου γιορτάζονται στην Εσθονία ως Ημέρα της Μητρικής Γλώσσας.

: *Μπορεί η γλώσσα αυτής της γης,*
: *Στον άνεμο της επωδής,*
: *Ανεβαίνοντας στους ουρανούς,*
: *Να αναζητήσει αιωνιότητα;*
:::: *Κρίστιαν Γιαάκ Πέτερσον*

Αυτές οι γραμμές έχουν ερμηνευθεί ως αξίωση για την αποκατάσταση του δικαιώματος ύπαρξης της εσθονικής γλώσσας. Μετά το άνοιγμα του Πανεπιστημίου του Τάρτου το 1802, όπου οι διαλέξεις γίνονταν μόνο στα γερμανικά, ο Κρίστιαν Γιάακ Πέτερσον έγινε ο πρώτος πανεπιστημιακός σπουδαστής που ομολόγησε την εσθονική του καταγωγή συμβάλλοντας στην εθνική αφύπνιση της Εσθονίας.

Ο Κρίστιαν Γιάακ Πέτερσον συγκέντρωσε τα εσθονικά του ποιήματα σε δύο μικρά βιβλία, αλλά ποτέ δεν τα είδε να δημοσιεύονται, καθώς αυτό συνέβη μόνο εκατό χρόνια μετά το θάνατό του. Τρία γερμανικά ποιήματα δημοσιεύθηκαν μεταθανάτια το 1823. Ένα από τα έργα του Πέτερσον εκπληρώθηκε κατά τη διάρκεια της ζωής του. Ήταν η γερμανική εκδοχή του Mythologia Fennica του Κρίστφριντ Γκανάντερ, ένα λεξικό φινλανδικών μυθολογικών λέξεων και ονομάτων (το σουηδικό πρωτότυπο δημοσιεύθηκε το 1789). Η μετάφραση του λεξικού του Γκάναντερ από τον Πέτερσον βρήκε πολλούς αναγνώστες στην Εσθονία και στο εξωτερικό, καθιστώντας το σημαντική πηγή εθνικής ιδεολογίας και έμπνευσης για πρώιμη εσθονική λογοτεχνία. Η κυρίαρχη επιρροή του επεκτάθηκε στις πρώτες δεκαετίες του 20ού αιώνα.

Από τη φύση του, ο Πέτερσον μιμήθηκε τον τρόπο ζωής των ελληνικών κυνικών και ντυνόταν εξωφρενικά, συμπεριλαμβανομένων στοιχείων της εσθονικής παραδοσιακής ενδυμασίας (ένα χαρακτηριστικό μακρύ μαύρο παλτό) στο φόρεμά του. Έχοντας εξαιρετικά ταλαντούχα γλωσσικά θέματα, απέκτησε γρήγορα γνώση αρκετών γλωσσών, αρχαίων και σύγχρονων, έγραψε φιλολογικές διατριβές και έκανε μια προσπάθεια να συντάξει μια σουηδική γραμματική. Στη σύγχρονη εποχή, τα γλωσσικά χειρόγραφα του Πέτερσον, μαζί με τις πρωτότυπες εκδόσεις των ποιημάτων και του ημερολογίου του, δημοσιεύθηκαν το 2001 σε δίγλωσση εσθονογερμανική έκδοση, η οποία περιελάμβανε μερικές νέες μεταφράσεις.

## Παραπομπές


## Εξωτερικοί σύνδεσμοι
* 

Κατηγορία:Εσθονοί ποιητές
Σμπατ ο Κοντόσταυλος

Ο **Σμπατ ο Κοντόσταυλος**, (αρμενικά: Սմբատ Սպարապետ, αγγλικά: Smbat sparapet, 1208 - 1276) από τον Οίκο των Χετουμιδών ήταν κοντόσταυλος της Μικράς Αρμενίας (Κιλικίας).

## Βιογραφία
Ήταν ο πρωτότοκος γιος του Κωνσταντίνου, κυρίου του Μπαρμπερόν, και της Αλίκης των Χετουμιδών, κόρης του Χετούμ (4ου απογόνου του Οσίν Α΄ κυρίου του Λαμπρόν). Δευτερότοκος αδελφός του ήταν ο Χετούμ Α΄ της Αρμενίας.

Ήταν ένας από τους ευγενής του βασιλείου και σημαντική μορφή της Μικράς Αρμενίας. Υπηρέτησε ως διπλωμάτης, δικαστικός, αξιωματικός του στρατού και κατείχε τον τίτλο του *σπαραπέτ (κοντόσταυλου)*, δηλ. γενικού διοικητή των Αρμενικών στρατευμάτων. Επίσης ήταν συγγραφέας και μεταφραστής, γνωστός ειδικά για τις μεταφράσεις νομικών κειμένων· ακόμη συνέγραψε το *Χρονικό του βασιλείου της Μικράς Αρμενίας*. Οργάνωσε και πολέμησε σε πολλές μάχες, όπως τη μάχη του Μάρι, όταν το 1266 οι Μαμελούκοι κατέστρεψαν τον στρατό της Αρμενίας, αιχμαλώτισαν τον Λέοντα Γ΄ και σκότωσαν τον Θόρο, που ήταν οι δύο γιοί του Χετούμ Α΄. Ο αδελφός του τού εμπιστεύθηκε τις διαπραγματεύσεις με τον ιλχάνο των Μογγόλων.

## Πηγές
* Sempad the Constable, Chronique du Royaume de Petite Armenie, edition and French translation by Duraulier, in Recueil des Historiens des Croisades, Historiens Armeniens I, French translation: p. 610 et seq.; Russian translation and commentary by Galstian in Смбат спарапет. Летопись, Erevan 1974.
* Assises d'Antioche, French translation by Leon Alishan, of Sempad's Armenian translation of the now-lost Old French original
## Παραπομπές


Κατηγορία:Οίκος των Χετουμιδών
(Γ)λυκάκια

Τα ***(Γ)λυκάκια*** (πρωτότυπος τίτλος: ***Alpha and Omega***) είναι αμερικανική ταινία περιπέτειας κινουμένων σχεδίων 3D κωμωδίας-δράματος του 2010, σκηνοθετημένη από τον Μπεν Γκλακ και τον Άντονι Μπελ. Με πρωταγωνιστές τους Τζάστιν Λονγκ, Χέιντεν Πανετιέρ, Ντένις Χόπερ, Ντάνι Γκλόβερ και Κριστίνα Ρίτσι, η ταινία γράφτηκε από τους Κρίστοφερ Ντενκ και Στιβ Μουρ, βασισμένη σε ιστορία των Μουρ και Γκλακ. Η ταινία στρέφεται γύρω από δύο νεαρούς λύκους που ονομάζονται Κέιτ και Χάμφρεϊ που ερωτεύονται ο ένας τον άλλο, αλλά είναι στα αντίθετα άκρα των αγελών τους. Ωστόσο, όταν η Κέιτ και ο Χάμφρεϊ μάθουν ότι έχουν μεταφερθεί στο Άινταχο για να ανασυστήσουν τον πληθυσμό, πρέπει να συνεργαστούν για να επιστρέψουν στο πάρκο Τζάσπερ, προτού ξεκινήσει ένας πόλεμος μεταξύ των δύο αγελών.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Ταινίες του 2010
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες κινουμένων σχεδίων
Κατηγορία:Κωμικές ταινίες κινουμένων σχεδίων
Κατηγορία:Ταινίες που έγιναν βιντεοπαιχνίδια
Κατηγορία:Φανταστικοί λύκοι
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2010
Χομαγιούν και Βακάρ

μικρογραφία|Ο Hamayun Anwar και ο Wakar Ahmed

Ο Hamayun Anwar (?-Απρίλιος 2012, σε ηλικία 18 ετών και ο Wakar Ahmed, ?-Απρίλιος 2012 σε ηλικία 32 ετών), μετανάστες στην Ελλάδα από το Πακιστάν πέθαναν στην Ελλάδα σε δυστύχημα καθώς προσπαθούσαν μέχρι την υστάτη στιγμή να απεγκλωβίσουν ζευγάρι ηλικιωμένων από τις ράγες του τρένου. Για την πράξη αυτοθυσίας τους τιμήθηκαν από την Ακαδημία Αθηνών μετά θάνατον, ενώ η ιστορία τους ενέπνευσε το τραγούδι του Θανάση Παπακωνσταντίνου «Χομαγιούν και Βακάρ».

## Το δυστύχημα
Στο Κρυονέρι Αττικής, αυτοκίνητο Ι.Χ. επιχείρησε να περάσει τις γραμμές από σημείο που δεν υπήρχε διάβαση, με αποτέλεσμα οι τροχοί του να κολλήσουν στη σιδηροτροχιά. Τρεις μετανάστες από το Πακιστάν, (Hamayun Anwar, Wakar Ahmed και Masood Ahmed, 41 χρονών) οι οποίοι βρισκόνταν κοντά, προσπάθησαν να ξεκολλήσουν το αμάξι από τις ράγες. Όταν το τρένο που εκτελούσε το δρομολόγιο Θεσσαλονίκη - Αθήνα, πλησίασε, επικράτησε πανικός. Ο ένας μετανάστης απομακρύνθηκε, ενώ οι άλλοι δυο (Χομαγιούν και Βακάρ) ενέτειναν τις προσπάθειες τους. Στη σύγκρουση που ακολούθησε σκοτώθηκαν οι δύο μετανάστες και οι δύο επιβαίνοντες του αυτοκινήτου. Ο Masood μεταφέρθηκε τραυματίας στο νοσοκομείο.

## Μετά Θάνατον
Η Ακαδημία Αθηνών τίμησε τους δυο νεαρούς μετά θάνατον για «υπέρτατη πράξη αυτοθυσίας». Ο Θανάσης Παπακωνσταντίνου συνέθεσε το τραγούδι «Χομαγιούν και Βακάρ». Ο τρίτος, Masood, έλαβε από το υπουργείο Εσωτερικών άδεια παραμονής στη Ελλάδα «για εξαιρετικούς λόγους».

## Παραπομπές


## Εξωτερικοί σύνδεσμοι
* Χομαγιούν και Βακάρ (τραγούδι)

Κατηγορία:Μετανάστευση στην Ευρώπη